Market Timing P.M. – บล.กสิกรไทย
Support : 1660, 1655 Resistance : 1680, 1690 SET เคลื่อ …
9 ก.ย. 2562

Support : 1660, 1655
Resistance : 1680, 1690
SET เคลื่อนไหวอยู่ระหว่าง 1667-1676 ขณะที่ ปิดตลาดในช่วงเช้าอยู่ที่ระดับ 1675.60 จุด เพิ่มขึ้น 5.54 จุด หรือ +0.33% ด้วยมูลค่าซื้อขายรวม 2.39 หมื่นล้านบาท
หลังจากที่ SET ได้ยกตัวขึ้นมาทำจุดสูงบริเวณ 1679 ก็ได้มีการอ่อนแรงลงมาเล็กน้อย โดยเช้านี้ SET กลับมาแกว่งตัวออกด้านข้างในกรอบแคบ ในขณะที่ด้านสัญญาณของ MACD ระดับวัน ไต่ระดับขึ้นเหนือ Signal line เข้าสู่แดนบวก ชี้แนวโน้มระดับวัน ยังคงน้ำหนักทางบวก อย่างไรก็ตาม ในภาพระดับชั่วโมง สัญญาณของ RSI กลับแกว่งตัวในโซนสูง อีกทั้งยังมีความเสี่ยงที่จะเกิด divergence เชิงลบขึ้น จึงประเมินบ่ายนี้ SET อาจยังคงแกว่งตัวผันผวนต่อ โดยมีระดับแนวรองรับที่ 1660 และ 1650 ขณะที่ด้านแนวต้านอยู่ที 1680 และ 1690 ตามลำดับ
CK ในระดับวัน ราคาได้ถดถอยตัวลงมาอย่างต่อเนื่อง มาทำจุดต่ำที่บริเวณ 22.4 ก่อนยกตัวเด้งกลับมาทำจุดสูงระยะสั้นแถว 23.5 จากนั้นจึงอ่อนตัวลงมาทำจุดต่ำที่ยกสูงขึ้นบริเวณ 22.6 ล่าสุด ราคายกตัวเข้าทดสอบยอดสูงดังกล่าว พร้อมด้วย vol ด้านสัญญาณของ MACD ไต่ระดับขึ้นเหนือ Signal line สร้างโอกาสที่ราคาจะยกตัวข้ามผ่านยอดสูงดังกล่าว เพื่อสร้างสัญญาณบวก แนะซื้อ เก็งกำไร โดยมีเป้าหมายทำกำไรที่ 24.2 และ 25 ขณะที่ใช้การถอยตัวหลุด 22.4 เป็น stop loss